**Adatkezelési tájékoztató**

**a vizsgafelügyelői névjegyzék kezelésével összefüggő adatkezelésről**

**Hatályos: 2021. 03. 29.**

**1. Adatkezelő megnevezése és az adatvédelmi tisztviselő elérhetősége**

**Magyar Agrár-, Élelmiszergazdasági és Vidékfejlesztési Kamara (a továbbiakban: NAK)**

Székhely: 1115 Budapest, Bartók Béla út 105-113.

Telefon: +36 80 900 365

E-mail cím: [ugyfelszolgalat@nak.hu](mailto:ugyfelszolgalat@nak.hu)

Honlap: https://www.nak.hu/

Adatvédelmi tisztviselő e-mail címe: [adatvedelem@nak.hu](mailto:adatvedelem@nak.hu)

**2. A kezelt adatok köre, célja, jogalapja**

2.1. **Személyes adat**: az azonosított vagy azonosítható természetes személyre („Önre” vagy „Érintettre”) vonatkozó bármely információ. Azonosítható az a természetes személy, aki közvetlen vagy közvetett módon, különösen valamely azonosító, például név, szám, helymeghatározó adat, online azonosító vagy a természetes személy testi, fiziológiai, genetikai, szellemi, gazdasági, kulturális vagy szociális azonosságára vonatkozó egy vagy több tényező alapján azonosítható.

2.2. **Jelen adatkezelési tájékoztató kizárólag vizsgafelügyelői névjegyzék vezetése során kezelt személyes adatokra vonatkozik.** Tájékoztatjuk, hogy a NAK személyes adatait egyéb okból, pl. egyéb jogszabályi rendelkezések alapján is jogosult lehet kezelni.

2.3. Jelen tájékoztató szerinti adatkezelés jogszabályi alapjai: A NAK a szakképzésről szóló 2019. évi LXXX törvény (továbbiakban: Szkt.) 93. § (1) és (3) bekezdése és a 100.§ (1) bekezdés d) pontja és szakképzési törvény végrehajtásáról szóló 12/2020. (II. 7.) Korm. rendelet (továbbiakban: Szkr.) 272. § (1) és (3) bekezdése alapján végzi a vizsgafelügyelői névjegyzékkel kapcsolatos feladatainak ellátását.

A szakmai vizsga állami vizsga, amely a szakirányú oktatás során megtanult, a képzési és kimeneti követelményekben az adott szakmára speciálisan előírt szakmai ismeretek elsajátítását országosan egységes eljárás keretében méri (Szkt. 93. § (1) bekezdése). A szakmai vizsgát az akkreditált vizsgaközpont háromtagú vizsgabizottsága előtt kell letenni (Szkt. 93. § (3) bekezdése).

A vizsgabizottság három tagból áll, amelynek a mérési feladatokat ellátó tagja végzi a vizsgázó tudásának felmérését, az ellenőrzési feladatokat ellátó tagja felel a szakmai vizsga szabályszerűségéért, és az értékelési feladatokat ellátó tagja minősíti a vizsgázó teljesítményét (Szkr. 272. § (1) bekezdése).

A NAK, mint gazdasági kamara, a szakmai vizsga helyszíne szerint illetékes területi egysége útján delegálja az ágazati alapvizsga elnökét és a szakmai vizsga vizsgabizottság ellenőrzési feladatokat ellátó tagját. (Szkt. 100. § (1) bekezdés d) pont). A vizsgabizottság ellenőrzési feladatokat ellátó tagját a NAK a szakmai vizsga helyszíne szerint területileg illetékes szervezeti egysége delegálja, delegálás hiányában az akkreditált vizsgaközpont bízza meg. A delegált tag megbízását az akkreditált vizsgaközpont megtagadhatja és helyette határidő tűzésével más személy delegálását kezdeményezheti (Szkr. 272. § (3) bekezdés).

Ha a vizsgabizottság tagja azt észleli, hogy a gazdasági kamara által delegált vizsgafelügyelő tevékenysége nem felel meg a vonatkozó jogszabályi előírásoknak, haladéktalanul jelzi ezt az akkreditált vizsgaközpont felé. Az akkreditált vizsgaközpont a tudomására jutott jogellenes magatartásról tájékoztatja a vizsgafelügyelőt delegáló kamarát, aki azt kivizsgálja, majd a vizsgálat eredményéről tájékoztatja az akkreditált vizsgaközpontot. Ha a kivizsgálás eredményeképpen megállapítható a vizsgafelügyelő jogellenes magatartása, őt a gazdasági kamara két évig nem delegálhatja vizsgafelügyelői feladatok ellátására (Szkr. 286. §).

**2.4. A kezelt adatok, az adatkezelés céljai, jogalapja:**

**Az adatkezelés alapvető célja**: a NAK által nyilvántartott vizsgafelügyelői névjegyzék összeállításával és felülvizsgálatával kapcsolatos pályázati eljárás lebonyolítása, valamint a vizsgabizottság ellenőrzési feladatokat ellátó tagjának és az ágazati alapvizsga elnökének, a NAK által történő delegálása, valamint annak nyilvántartása, hogy mely vizsgafelügyelő nem kerülhet delegálásra két évig jogellenes magatartás megállapítása esetén.

|  |  |  |
| --- | --- | --- |
| **Adatai** | **Az adatkezelés célja** | **Az adatkezelés jogalapja** |
| 1. Név, születési név | A pályázó beazonosítása a benyújtott pályázat bírálatát követően.  A pályázata pozitív elbírálását követően a Vizsgafelügyelői névjegyzéken szereplő vizsgafelügyelő delegálása. | A 2016/679 (EU) rendelet (általános adatvédelmi rendelet, GDPR) 6. cikk (1) bekezdés e)  pontja értelmében a személyes adatok kezelése, az adatkezelő közérdekű feladata végrehajtásához vagy  az adatkezelőre ruházott közhatalmi jogosítvány gyakorlásának keretében végzett feladat  végrehajtásához szükséges.  Szkt. 100. § (1) bekezdés d) pontja és 99. § (1) bekezdése, valamint az Szkr. 272. § (1) és (3) bekezdése és a 286. §-a (részletezve 2.3. pontban) alapján. |
| 1. Születési hely, idő | A pályázó beazonosítása a benyújtott pályázat bírálatát követően. |
| 1. Anyja neve |
| 1. Lakcím, tartózkodási hely címe | A pályázata alapján pozitívan elbírált és így a Vizsgafelügyelői névjegyzéken szereplő vizsgafelügyelő értesítése a vizsgatételi kötelezettségéről.  Sikertelen vizsga vagy vizsgatételi kötelezettség nem teljesítése esetén a vizsgafelügyelő értesítése jogosultsága inaktiválásáról a határidőben történő javítóvizsgatételi kötelezettség teljesítéséig.  Vizsgafelügyelő értesítése jogosultsága inaktiválásáról akkreditált vizsgaközpont által bejelentett jogellenes magatartás vizsgálatának időtartama alatt, illetve annak megerősítése esetén azt a jogszabályban foglalt 2 éves időtartamra.  Vizsgafelügyelő értesítése a jogosultsága törléséről a javítóvizsgatételi kötelezettség sikertelen vagy nem teljesítése esetén.  Vizsgafelügyelő delegálása során a vizsgafelügyelői feladatok ellátásának helyszínéhez közel tartózkodó vizsgafelügyelő kiválasztása. |
| 1. Elérhetőség: E-mail cím, telefonszám | A pályázat benyújtását követő esetleges hiánypótlás szükségességéről történő értesítés.  A pályázata alapján pozitívan elbírált és így a Vizsgafelügyelői névjegyzéken szereplő vizsgafelügyelő értesítése a vizsgatételi kötelezettségéről.  Vizsgafelügyelő megkeresése vizsgafelügyelői feladat ellátására történő delegálásához. |
| 1. Munkahelyének neve, beosztása | A pályázat pozitív elbírálásának feltételeként megjelölt szakmai tapasztalat meglétének vizsgálata. |
| 1. Felsőfokú szakirányú végzettségek és azok igazolását szolgáló dokumentumok | A pályázat pozitív elbírálásának feltételeként megjelölt tanulmányok meglétének vizsgálata. |
| 1. Az alábbi dokumentumokat és tartalmukat kizárólag papír alapon kezeli a NAK:  * Gyakorlati idő igazolására szolgáló dokumentum, * Két szakmai szervezet ajánló levele, * érintett arra vonatkozó nyilatkozata, hogy nem áll a releváns tevékenység alóli eltiltás hatálya alatt * jelentkezési lap | A pályázat pozitív feltételeként megjelölt feltételek vizsgálata. | Az információs önrendelkezési jogról és az információszabadságról szóló 2011. évi CXII. törvény 2. § (4) bekezdése alapján a GDPR II. fejezete 6. cikk (1) bekezdés e) pontja értelmében a személyes adatok kezelése, az adatkezelő közérdekű feladata végrehajtásához vagy  az adatkezelőre ruházott közhatalmi jogosítvány gyakorlásának keretében végzett feladat  végrehajtásához szükséges. (Lásd feljebb.) |

**4. Adatkezelés módja**

Jelentkezés a vizsgafelügyelői névjegyzékbe: manuálisan, papír alapon, postai úton.

A Jelentkezést követően a papír alapon benyújtott dokumentumokat a NAK manuálisan, papír alapon kezeli tovább, a 2.4. pont 1-7. pontjaiban jelölt személyes adatait pedig manuálisan, elektronikusan, nyilvántartási rendszer részeként. A személyes adataihoz a NAK Szakképzési Igazgatóságán dolgozó központi szakképzési referensek, a bírálóbizottság titkára és a bírálóbizottság elnöke és tagjai, valamint a NAK rendszergazdai jogosultságokat gyakorló informatikai feladatokat ellátó munkatársai férnek hozzá, és a munkaköri leírásuknak, munkájukra vonatkozó eljárásrend szerinti jogosultsági szintüknek megfelelő műveleteket hajthatnak végre azon.

Felvétel esetén: manuálisan, elektronikusan történik a 2.4. pont 1-7. pontjaiban jelzett személyes adatok nyilvántartása. A személyes adataihoz a NAK szakképzési referens munkakörben dolgozó munkavállalói és a bírálóbizottság elnöke és titkára, mint munkavállalók, valamint a NAK rendszergazdai jogosultságokat gyakorló informatikai feladatokat ellátó munkatársai férnek hozzá, és a munkaköri leírásuknak, munkájukra vonatkozó eljárásrend szerinti jogosultsági szintüknek megfelelő műveleteket hajthatnak végre azon.

**5. Az adatkezelés időtartama**

A benyújtott pályázati anyagot és személyes adatokat a NAK a hatályos Iratkezelési szabályzatának megfelelően a névjegyzékből törlést követő 10 évig megőrzi, illetve a jelentkezés elutasítása esetén a bírálóbizottsági döntést követő 10 évig megőrzi és ezt követően törli vagy megsemmisíti. Az iratkezelési szabályzat éves aktualizálása során ennél rövidebb idő is megállapításra kerülhet.

**6. A kezelt személyes adatok köre és forrása, amennyiben azokat nem az érintett bocsátotta rendelkezésére**

A NAK az Ön által rendelkezésre bocsátott adatokat kezeli.

Az Szkr. 286. §-a értelmében a NAK az akkreditált vizsgaközponttól szerzett információk alapján jár el, és további dokumentumok beszerzésére jogosult a vizsgafelügyelő jogellenes magatartásával kapcsolatos jelzés esetén induló eljárása során.

**7. Profilalkotás**

Profilalkotás a személyes adatok automatizált kezelésének bármely olyan formája, amelynek során a személyes adatokat az Érintetthez fűződő bizonyos személyes jellemzők értékelésére, különösen a személyes preferenciákhoz, érdeklődéshez, megbízhatósághoz vagy viselkedéshez kapcsolódó jellemzők elemzésére vagy előrejelzésére használják.

A NAK nem végez profilalkotást a személyes adatok kezelése során.

**8. Adatfeldolgozók és a személyes adatok címzettjei**

Adatfeldolgozó (az a természetes vagy jogi személy, közhatalmi szerv, ügynökség vagy bármely egyéb szerv, amely az adatkezelő nevében személyes adatokat kezel, azonban döntési jogosultságot nem kap, csupán az adatkezelő döntéseit hajtja végre):

A NAK nem vesz igénybe adatfeldolgozót jelen tájékoztató szerinti személyes adatok kezelése során.

Egyéb címzett (az a természetes vagy jogi személy, közhatalmi szerv, ügynökség vagy bármely egyéb szerv, akivel vagy amellyel a személyes adatot közlik, függetlenül attól, hogy harmadik fél-e):

A névjegyzékbe jelentkezők jelentkezését elbíráló bizottság tagjait más szervezetek delegálják. Így ezek a delegált bírálóbizottsági tagok ezen feladatuk ellátása keretében, a feladat ellátásához szükséges mértékig jogosultak megismerni személyes adatait:

- Agrárminisztérium Agrárszakképzési Főosztály képviselője

- Herman Ottó Intézet Nonprofit Kft. képviselője

- Magyar Gazdakörök és Gazdaszövetkezetek Szövetsége (MAGOSZ) képviselője

- Mezőgazdasági Szövetkezők és Termelők Országos Szövetsége (MOSZ) képviselője

- Élelmiszer-feldolgozók Országos Szövetsége (ÉFOSZ) képviselője

- Országos Magyar Vadászkamara képviselője

- Országos Erdészeti Egyesület képviselője

A felnőttképzésről szóló 2013. évi LXXVII. törvény (Fktv.) 15. §-ában foglaltaknak megfelelően legkésőbb a képzés megkezdésének időpontjáig a FAR (Felnőttképző Adatszolgáltatási Rendszer) rendszerben adatot (Vizsgafelügyelő neve, születési neve, születési helye, ideje, állandó lakcíme, tartózkodási helye, telefonszáma, e-mail címe, azon a szakmák, szakképesítések felsorolás, amelyekbe vizsgafelügyelői feladatok ellátására jogosult, jogosultság érvényességi ideje) kell szolgáltatnia a NAK-nak a Nemzeti Szakképzési és Felnőttképzési Hivatal részére.

Egyedi vizsgálat keretében közhatalmi szervek, uniós vagy tagállami joggal összhangban hozzáférhetnek személyes adataihoz, ezen szervek nem minősülnek címzettnek. A NAK a delegálási feladat ellátására vonatkozóan megadott személyes adatokat egyedi ellenőrzés keretében harmadik személynek, szervezeteknek (a támogató minisztériumnak, valamint a támogatás felhasználását vizsgáló egyéb szerveknek) továbbíthatja.

Harmadik országba vagy nemzetközi szervezet részére történő adattovábbítás, illetve nyilvánosságra hozatal nem történik.

**9. Jogai gyakorlása**

Adatkezelő az érintetti jogai gyakorlására irányuló kérelmét annak beérkezését követően haladéktalanul, de legfeljebb 1 hónapon belül teljesíti. A kérelem beérkezésének napja a határidőbe nem számít bele. Adatkezelő szükség esetén, figyelembe véve a kérelem bonyolultságát és a kérelmek számát, az 1 hónapos határidőt további két hónappal meghosszabbíthatja. A határidő meghosszabbításáról a NAK a késedelem okainak megjelölésével a kérelem kézhezvételétől számított egy hónapon belül tájékoztatja az Érintettet.

Az érintetti jogai gyakorlására irányuló kérelmét Adatkezelőhöz címzett, (az adatbiztonsági követelmények teljesülése és az érintett jogai megfelelően védelme érdekében) az Ön azonosítására alkalmas formában, jogosult benyújtani az 1. pontban jelölt elérhetőségek valamelyikére. Adatkezelő köteles meggyőződni az érintett és a jogával élni kívánó személy személyazonosságának egyezéséről.

**10. Az Ön adatkezeléshez fűződő jogai**

**10.1. A hozzáféréshez való jog**

Az érintett jogosult arra, hogy az 1. pontban megadott elérhetőségeken keresztül Adatkezelőtől tájékoztatást kérjen arra vonatkozóan, hogy személyes adatainak kezelése folyamatban van- e, és ha ilyen adatkezelés folyamatban van, jogosult arra, hogy megismerje azt, hogy

* az Adatkezelő milyen személyes adatait;
* milyen jogalapon;
* milyen adatkezelési cél miatt;
* mennyi ideig kezeli; továbbá, hogy
* az Adatkezelő kinek,
* mikor,
* milyen jogszabály alapján,
* mely személyes adataihoz biztosított hozzáférést vagy kinek továbbította a személyes adatait;
* milyen forrásból származnak a személyes adatai (amennyiben nem az érintett bocsátotta azokat a NAK rendelkezésére);
* az Adatkezelő alkalmaz-e automatizált döntéshozatalt, valamint annak logikáját, ideértve a profilalkotást is.

Az adatbiztonsági követelmények teljesülése és az érintett jogainak védelme érdekében az Adatkezelő köteles meggyőződni az érintett és a hozzáférési jogával élni kívánó személy személyazonosságának egyezéséről, ennek érdekében a tájékoztatás, az adatokba történő betekintés, illetve azokról másolat kiadása is az érintett személyének azonosításához kötött.

Az Adatkezelő az adatkezelés tárgyát képező személyes adatai másolatát az Ön kérésére rendelkezésére bocsátja, azonban azért adminisztratív költségeken alapuló, ésszerű mértékű díjat számíthat fel.

**10.2. A helyesbítéshez való jog**

Ön Adatkezelő 1. pontban megadott elérhetőségein keresztül kérheti, hogy Adatkezelő módosítsa valamely személyes adatát (például bármikor megváltoztathatja az e-mail címét). Amennyiben Ön hitelt érdemlően igazolni tudja a helyesbített adat pontosságát, a kérését legfeljebb egy hónapon belül teljesítjük, és erről az Önt az Ön által megadott elérhetőségre küldött levélben értesíti Adatkezelő.

A papír alapon NAK részére megküldött, ilyen módon tovább kezelt dokumentumok esetében nem értelmezhető ezen jog.

**10.3. A zároláshoz (adatkezelés korlátozásához) való jog**

Ön az 1. pontban megadott elérhetőségeken keresztül kérheti, hogy a személyes adatai kezelését az Adatkezelő zárolja (az adatkezelés korlátozott jellegének egyértelmű jelölésével és az egyéb adatoktól elkülönített kezelés biztosításával) amennyiben

- vitatja a személyes adatai pontosságát (ebben az esetben az Adatkezelő arra az időtartamra korlátozza az adatkezelést, amíg ellenőrzi a személyes adatok pontosságát);

- az adatkezelés jogellenes, és Ön ellenzi az adatok törlését, és ehelyett kéri azok felhasználásának korlátozását;

- az adatkezelőnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez; vagy

- Ön tiltakozott az adatkezelés ellen (ez esetben a korlátozás arra az időtartamra vonatkozik, amíg megállapításra nem kerül, hogy az adatkezelő jogos indokai elsőbbséget élveznek-e az Ön jogos indokaival szemben).

A zárolás addig tart, amíg az érintett által megjelölt indok szükségessé teszi az adatok tárolását.

**10.4. A tiltakozáshoz való jog**

Ön Adatkezelő 1. pontban megadott elérhetőségein keresztül saját helyzetével kapcsolatos okokból bármikor tiltakozhat az adatkezelés ellen, ha álláspontja szerint a NAK a személyes adatát a jelen adatkezelési tájékoztatóban megjelölt céllal összefüggésben nem megfelelően kezelné. Ebben az esetben az Adatkezelőnek kell igazolnia, hogy a személyes adat kezelését olyan kényszerítő erejű jogos okok indokolják, amelyek elsőbbséget élveznek az Ön érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

**10.5. A törléshez való jog**

Jelen tájékoztatóban ismertetett adatkezelés kapcsán az érintett csak akkor élhet a törléshez való jogával, ha a NAK-ra ruházott közhatalmi jogosítványok gyakorlása keretében végzett feladat végrehajtásához az adat nem szükséges.

**11. Jogorvoslathoz való jog**

Ha Ön úgy ítéli meg, hogy Adatkezelő a személyes adatainak kezelése során megsértette a hatályos adatvédelmi követelményeket, akkor

- panaszt nyújthat be a Nemzeti Adatvédelmi és Információszabadság Hatósághoz (cím: 1055 Budapest, Falk Miksa utca 9-11., postacím: 1363 Budapest, Pf. 9. E-mail: ugyfelszolgalat@naih.hu, honlap: www.naih.hu), vagy

- lehetősége van adatainak védelme érdekében bírósághoz fordulni, amely az ügyben soron kívül jár el. Ebben az esetben szabadon eldöntheti, hogy a lakóhelye (állandó lakcím) vagy a tartózkodási helye (ideiglenes lakcím), illetve az Adatkezelő székhelye szerint illetékes törvényszéknél nyújtja-e be keresetét. A lakóhelye vagy tartózkodási helye szerinti törvényszéket megkeresheti a http://birosag.hu/ugyfelkapcsolati-portal/birosag-kereso oldalon. A NAK székhelye szerint a perre a Fővárosi Törvényszék rendelkezik illetékességgel.

**12. Adatbiztonság**

Az Adatkezelő megfelelő intézkedésekkel védi a személyes adatokat, különösen a jogosulatlan hozzáférés, a megváltoztatás, a továbbítás, a nyilvánosságra hozatal, a törlés, a megsemmisítés, a véletlen megsemmisülés és a sérülés, hozzáférhetetlenné válás ellen.

Adatkezelő az adatbiztonságra vonatkozó intézkedések körében figyelembe veszi a technika mindenkori fejlettségét. Több lehetséges adatkezelési megoldás közül azt választja, amely a személyes adatok magasabb szintű védelmét biztosítja, kivéve, ha a magasabb szintű védelmet biztosító megoldás aránytalan nehézséget jelent számára.

Az adatkezelési tevékenység során a megadott személyes adatokat, adatállományokat kizárólag az Adatkezelő által arra felhatalmazott személyek ismerhetik meg. Az Adatkezelő munkatársai megtesznek minden biztonsági intézkedést annak érdekében, hogy azokat jogosulatlan személy meg ne ismerhesse.

Az Adatkezelő informatikai rendszere és hálózata védett a számítógéppel támogatott csalás, kémkedés, szabotázs, vandalizmus, tűz és árvíz, továbbá a számítógépvírusok, a számítógépes betörések ellen. Az üzemeltető a biztonságról szerverszintű és alkalmazásszintű védelmi eljárásokkal gondoskodik, így az Adatkezelő valamennyi felhasználói számítógépén folyamatosan vírusvédelmi rendszer üzemel. Az internethez kapcsolódó informatikai berendezések, szoftverek, operációs rendszerek, céges e-mail postafiókok, belső hálózati felhasználói fiókok az Adatkezelő tulajdonát képezik. Az adattároló eszközök az Adatkezelő tulajdonát képezik vagy kizárólagos rendelkezése alatt állnak.

**13. A NAK adatvédelmi és adatkezelési szabályzata**

Személyes adatainak kezelésével kapcsolatban további tájékoztatást a http://www.nak.hu/adatvedelem címen közzétett, NAK-SZ-14 számú adatvédelmi és adatkezelési szabályzat tartalmazza. Kérjük, hogy az adatkezeléshez adott hozzájárulását kizárólag a szabályzat rendelkezéseinek ismeretében adja meg.

Jelen tájékoztatóban használt fogalmak a NAK-SZ-14 számú adatvédelmi és adatkezelési szabályzatban meghatározott jelentéssel bírnak, amely szabályzat a GDPR rendelet rendelkezéseinek megfelelést szolgálja.

**14. Záró rendelkezések**

Adatkezelő jelen tájékoztató egyoldalú módosításának jogát fenntartja, változás esetén Önt a módosításról <https://www.nak.hu/szakmai-infok/szakkepzes> címen elérhető honlapján tájékoztatja.